Lav et referat af nedenstående tekst:

Tekst:
Casper Steinfath fortsætter sin dominans på World Touren i Standup Paddle Board - SUP, hvor man padler, mens man står op på et langt surfboard. I det 10 kilometer lange Long Distance Race, kom Steinfath ind på en tredjeplads foran sine nærmeste konkurrenter: Kai Lenny og Connor Baxter. I det tekniske race lørdag satte Steinfath konkurrenterne til vægs og vandt dermed samlet første afdeling af årets SUP World Cup. – Det føles helt sindssygt vildt. Det har været en lang vinter med hård og fokuseret træning, og at jeg rammer formen så skarpt i årets første World Cup er så fedt. Med en sejr i racet her i Japan fører jeg nu årets World Tour foran alle de store drenge. Det er en drøm, der er gået i opfyldelse, siger Casper Steinfath til Limfjord Update. Næste stop på SUP World Touren er I Hamborg Tyskland den 25.-26. juni.

Referat:
Klitmøller-surferen Casper Steinfath vinder første runde af SUP World Touren 2016 i Japan.